PATVIRTINTA

 Kauno lopšelio-darželio „Kūlverstukas“

 direktoriaus 2022 m. gegužės 4 d.

 įsakymu Nr. V-42

**KAUNO LOPŠELIO-DARŽELIO ,,KŪLVERSTUKAS“**

**(191633290)**

**SOCIALINIO PEDAGOGO PAREIGYBĖS**

**APRAŠYMAS**

**I SKYRIUS**

**PAREIGYBĖ**

1. Kauno lopšelio-darželio ,,Kūlverstukas" socialinio pedagogo pareigybė priskiriama specialistų pareigybės grupei.

2. Pareigybės lygis – socialinio pedagogo pareigybė priskiriama A2 lygio pareigybei.

3. Pareigybės paskirtis – padėti įgyvendinti ugdytinio teisę į ugdymą, užtikrinti jo saugumą lopšelyje-darželyje bei sudaryti prielaidas pozityviai ugdytinio socializacijai ir pilietinei brandai. Socialinis pedagogas dirba kartu su kitais pedagoginiais darbuotojais, auklėtojais, kitais specialistais, tėvais (globėjais, rūpintojais), darželio bendruomene. Jo veikla grindžiama ugdytinio interesų, orumo, individualizavimo, visapusiškumo, prieinamumo, ugdytinio dalyvavimo priimant su juo susijusius sprendimus, bendradarbiavimo, konfidencialumo principais

4. Socialinis pedagogas tiesiogiai pavaldus direktoriaus pavaduotojui ugdymui.

**II SKYRIUS**

 **SPECIALIEJI REIKALAVIMAI** **ŠIAS PAREIGAS EINANČIAM DARBUOTOJUI**

5. Socialinis pedagogas turi atitikti šiuos specialiuosius reikalavimus (gali dirbti, jeigu):

5.1. įgijęs aukštąjį išsilavinimą ir socialinio pedagogo kvalifikaciją;

5.2. įgijęs socialinės pedagogikos kvalifikacinį laipsnį (profesinio bakalauro, bakalauro, magistro) ir pedagogo ar socialinio pedagogo kvalifikaciją;

5.3. baigęs socialinės pedagogikos studijų programą aukštojoje mokykloje ir įgijęs pedagogo kvalifikaciją;

5.4. įgijęs socialinės pedagogikos magistro kvalifikacinį laipsnį, išklausęs ir atsiskaitęs už ne mažiau kaip 90 studijų kreditų socialinės pedagogikos studijų modulį aukštojoje mokykloje;

5.5. vadovautis tarptautiniais ir nacionaliniais teisės aktais, reglamentuojančiais socialinės pedagoginės pagalbos teikimą, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo ir mokslo ministerijos teisės aktais, kitais ikimokyklinį ir priešmokyklinį ugdymą reglamentuojančiais teisės aktais, lopšelio-darželio nuostatais, darbo tvarkos taisyklėmis ir šiuo pareigybės aprašymu.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

6. Socialinis pedagogas vykdo šias funkcijas:

6.1. vertina socialinės pedagoginės pagalbos ugdytiniui problemas ir poreikius (kartu su kitais specialistais), esant būtinybei lankosi veiklose;

6.2. nuolat bendradarbiauja su mokytojais, kitais pedagogais, specialistais, administracija sprendžiant ugdytinių socialines-pedagogines problemas, ieškant efektyvių pagalbos būdų. Padeda geriau jiems suprasti, kaip ugdytinių socialinės problemos veikia jų elgesį, pažangumą, lankomumą. Teikia siūlymus, kaip būtų galima gerinti socialinį-pedagoginį klimatą, sukurti jaukią, saugią darbo aplinką;

6.3. Konsultuoja ugdytinius, jų tėvus (globėjus, rūpintojus), lopšelio-darželio bendruomenę socialinių pedagoginių problemų sprendimo, socialinės pedagoginės pagalbos teikimo klausimais, padeda ugdyti vaiką, suprasti jo socialinius ir psichologinius poreikius, jų tenkinimo svarbą, geriau suprasti vaiko, turinčio vystymosi sunkumų, poreikius, supažindina juos su jų teisėmis ir pareigomis įstatymų numatyta tvarka;

6.4. dalyvauja sprendžiant krizinius atvejus lopšelyje-darželyje, ugdymo ir socialinių įgūdžių problemas;

6.5. numato socialinės pedagoginės pagalbos teikimo ugdytiniui būdus bei formas bendradarbiaudamas su mokytojais, tėvais (globėjais, rūpintojais), kitais specialistais, švietimo pagalbos įstaigomis, kitais su ugdytiniu dirbančiais asmenimis, socialinių paslaugų ir sveikatos priežiūros įstaigomis, teisėsaugos institucijomis, socialiniais partneriais, rūpinasi aplinkos pritaikymu vaiko poreikiams;

6.6. šviečia lopšelio-darželio bendruomenę socialinės pedagoginės pagalbos teikimo, neigiamų socialinių reiškinių prevencijos, pozityviosios socializacijos klausimais, nuolat tobulina savo kompetencijas;

6.7. inicijuoja ir įgyvendina prevencines veiklas bei socialinio ugdymo projektus kartu su lopšelio-darželio Vaiko gerovės komisija ir darželio savivaldos grupėmis, ugdant ugdytinių gyvenimo įgūdžius;

6.8. atlieka aktualius socialinius pedagoginius tyrimus lopšelyje-darželyje, atsižvelgdamas į lopšelio-darželio bendruomenės poreikius (prioritetus, strateginį ir metinį veiklos planus);

6.9. renka, kaupia ir analizuoja informaciją, reikalingą ugdytinių problemoms spręsti, bendradarbiaudamas su lopšelio-darželio bendruomene, esant būtinybei – su kitomis institucijomis. Kiekvienam vaikui, su kuriuo dirba, užveda bylą ir laiko joje informaciją apie vaiko socialinę situaciją bei teikiamos pagalbos procesą;

6.10. rengia ir skleidžia informaciją apie socialinę-pedagoginę pagalbą, organizuoja ir koordinuoja socialinės-pedagoginės pagalbos teikimą ir vertina jos kokybę;

6.11. tvarko ir pildo darbo dokumentus (konsultacijų žurnalą ir kitus reikiamus dokumentus);

6.12. planuoja ir derina su darželio direktoriumi metinės veiklos prioritetus ir pagal juos rengia savo veiklos programą mokslo metams;

6.13. dalyvauja bendrose lopšelio-darželio veiklose: posėdžiuose, pasitarimuose, tėvų susirinkimuose, metodiniuose užsiėmimuose, darželio vidaus kokybės įsivertinimo vykdyme, bendruomenės talkose ir kt.;

6.14. vertina ir padeda spręsti problemas, susijusias su įvairiais vaikams kylančiais sunkumais (pagrindinių vaiko reikmių tenkinimo, saugumo užtikrinimo), patiriančiais seksualinį ir fizinį išnaudojimą, vykdo saviraiškos ir saviaktualizacijos, emocinių ir elgesio bei kitų problemų sprendimo prevencines programas;

6.15. atstovauja ir gina ugdytinių teises lopšelyje-darželyje ir kitose institucijose;

6.16. inicijuoja išteklių, kurie būtini vaikų ir jų šeimų poreikiams patenkinti, gavimą;

6.17. kartu su mokytojais, kitais ugdytojais rūpinasi vaikų socialinių įgūdžių ugdymu;

6.18. atsako už kokybišką savo funkcijų vykdymą, korektišką gautų duomenų panaudojimą, informacijos konfidencialumą, ugdytinių saugumą teikiant socialinę pedagoginę pagalbą už administracijos įsakymų, pavedimų vykdymą ir veiklos įsivertinimą įstatymų numatyta tvarka.

6.19. Vadovaujasi šiomis vertybėmis:

6.19.1. pagarbos – kiekvienas yra vertas besąlygiškos pagarbos;

6.19.2. atvirumo – kiekvienas turi teisę į atvirą ir nuoširdų bendravimą;

6.19.3. tolerancijos – kiekvienas turi teisę turėti skirtingus įsitikinimus, vertybes, tautinę priklausomybę;

6.19.4. unikalumo – kiekvienas yra savitas ir nepakartojamas;

6.19.5. vaiko kaip asmenybės vertinimas;

6.19.6. nesmerkimo ir neteisimo – socialinis pedagogas neturi būti teisėjas;

6.19.7. simpatijos – kiekvienas individas turi teisę būti priimtas toks, koks yra, o ne toks, kokį nori jį matyti socialinis pedagogas;

6.19.8. konfidencialumo – ugdytinių bylos ir jose sukaupta informacija turi būti saugoma tik socialiniam pedagogui prieinamoje vietoje ir gali būti pateikiama kitiems tiktai gavus tėvų (globėjų, rūpintojų) sutikimą ir būtina laikytis paslapties apie vaiko problemas išlaikymo principų;

6.19.9. pasitikėjimo – socialinis pedagogas neturi rodyti įtarumo ir nepasitikėjimo vaiku.

7. Vykdo ir kitus teisėtus lopšelio-darželio direktoriaus nurodymus, susijusius su darbuotojo atliekamu darbu, įformintus direktoriaus įsakymais, pagal turimą darbuotojo kvalifikaciją bei laiku atsiskaito už šių įsakymų vykdymą.

8. Socialinis pedagogas puoselėja emociškai saugią aplinką, reaguoja į smurtą bei patyčias darželyje.

\_\_\_\_\_\_\_\_\_\_\_

Susipažinau, sutinku, vykdysiu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( pareigos)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)